《访何相君遥望榄山有作》
明代·陈子壮

若士相望海越宽，莫疑西涨有狂澜。蛟龙起处多成岛，日月分流并作滩。

识面乍逢渔父问，轻身欲学水仙餐。前溪一曲閒情兴，暂采芙蓉报不难。

作者简介：（1596—1647）明末广东南海人，字集生，号秋涛。万历四十七年进士。授编修。天启四年典浙江乡试，发策刺魏忠贤，削籍。崇祯初起故官，累迁礼部右侍郎，以故除名归。南明弘光帝起为礼部尚书，未至，南京已陷，桂王朱由榔称帝肇庆，授为东阁大学士兼兵部尚书。起兵攻广州，兵败被执死。谥文忠。有《云淙集》、《练要堂稿》、《南宫集》。